Bebeluș ars, în stare gravă la spital: "Astfel de cazuri sunt dese, părinţii nu conştientizează pericolele“.
Un bebeluş de 6 luni a ajuns cu răni grave de la Baia Mare la Bucureşti după ce a căzut peste el o oală cu bulion încins. Copilul are arsuri pe 30% din suprafaţa corpului. Medicii de la Spitalul Grigore Alexandrescu spun că deocamdată nu vor face în cazul copilului un transplant de piele. Dr. Raluca Alexandru: Astfel de cazuri sunt destul de dese, părinţii nu conştientizează pericolele.
Află că în România un copil ars sau opărit nu e un caz rar. 800 mor în accidente casnice. În fiecare an.Cel mai recent caz e al unui bebeluș de 6 luni de la Baia Mare. A fost adus cu un avion SMURD de la Baia Mare la Spitalul Grigore Alexandrescu din Capitală, după ce o oală cu sos de rosii încins a căzut peste el.Copilul are arsuri pe 30% din suprafaţa corpului.Medicul Raluca Alexandru îţi spune că nu se pune deocamdată problema unui transplant de piele.Dr. Raluca Alexandru, purtător de cuvânt al Spitalului Grigore Alexandrescu din Capitală: "Fiind o suprafaţă mare la un bebeluş de 6 luni starea este gravă. A fost supus unei mici intervenţii chirurgicale de debridare pentru pansamente cu cremă şi va urma probabil un tratament conservator pe bază de pansamente. Din păcate, astfel de cazuri sunt destul de dese, părinţii nu conştientizează pericolele, nu au grijă de copil să nu ajungă în zona de bucătărie, în zona de...mă rog, lasă de multe ori pe jos, la răcit oala de ciorbă“.